
Okresný súd Vranov nad Topľou 7P/16/2025 8825200294 26. 03. 2025 JUDr. Martina Melníková ECLI:SK:OSVT:2025:8825200294.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci starostlivosti súdu o maloleté deti A. B., nar. XX.XX.XXXX a C. B., nar. XX.XX.XXXX, obaja bytom pri matke, zastúpené kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Námestie slobody 5, Vranov nad Topľou, na návrh matky: A. D., nar. XX.XX.XXXX, bytom E. XXX, D., okr. D. F. C., štátny občan Slovenskej republiky, za účasti otca: G. B., nar. XX.XX.XXXX, A. XX, okr. D. F. C., štátny občan Slovenskej republiky, o zvýšenie výživného na maloleté deti, takto rozhodol: Súd s c h v a ľ u j e rodičovskú dohodu v tomto znení: I. Súd m e n í 3. odsek I. výroku rozsudku Okresného súdu Vranov nad Topľou sp. zn. 8P/142/2020 zo dňa 23.09.2020, a to tak, že sa z v y š u j e výživné na maloletého A. B., nar. XX.XX.XXXX zo sumy 80,- eur mesačne na sumu 150,- eur mesačne počnúc dňom 01.03.2025, ktoré otec je povinný platiť k rukám matky do 25.dňa mesiaca vopred. II. Súd m e n í 3. odsek I. výroku rozsudku Okresného súdu Vranov nad Topľou sp. zn. 8P/142/2020 zo dňa 23.09.2020, a to tak, že sa z v y š u j e výživné na maloletého C. B., nar. XX.XX.XXXX zo sumy 80,- eur mesačne na sumu 150,- eur mesačne počnúc dňom 01.03.2025, ktoré otec je povinný platiť k rukám matky do 25.dňa mesiaca vopred. III. Dlžné výživné od 01.03.2025 do 31.03.2025 na mal. A. B. a C. B. spolu vo výške 140,- eur sa otec z a v ä z u j e zaplatiť k rukám matky v mesačných splátkach vo výške 70,– eur spolu s bežných výživným od 01.04.2025. IV. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie:
Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP.

